Document ID: 32005D0921

POLIITIKA- JA JULGEOLEKUKOMITEE OTSUS EUPOL KINSHASA/2/2005,
22. november 2005,
millega pikendatakse Kinshasas (KDV) toimuva ELi politseimissiooni EUPOL “Kinshasa” juhi volitusi
(2005/921/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 25 lõiget 3,
võttes arvesse nõukogu 9. detsembri 2004. aasta ühismeedet 2004/847/ÜVJP Euroopa Liidu politseimissiooni kohta Kinshasas (KDV) seoses integreeritud politseiüksuse loomisega (EUPOL “Kinshasa”), (1) eriti selle artikleid 5 ja 8,
ning arvestades järgmist:
(1)
9. detsembril 2004. aastal võttis poliitika- ja julgeolekukomitee vastu otsuse EUPOL Kinshasa/1/2004, (2) millega Adílio Custódio nimetati EUPOL “Kinshasa” juhiks.
(2)
Otsus kaotab kehtivuse 31. detsembril 2005.
(3)
Nõukogu otsustas 7. novembril 2005 pikendada politseimissiooni EUPOL “Kinshasa” 12 kuu võrra.
(4)
Peasekretär/kõrge esindaja on teinud ettepaneku pikendada Adílio Custódio volitusi politseimissiooni EUPOL “Kinshasa” juhina kuni missiooni lõpuni.
(5)
Politseimissiooni EUPOL “Kinshasa” juhi volitusi tuleks seetõttu pikendada kuni missiooni lõpuni,
ON TEINUD JÄRGMISE OTSUSE:
Artikkel 1
Käesolevaga pikendatakse Adílio Custódio volitusi politseimissiooni EUPOL “Kinshasa” juhina kuni missiooni lõpuni.
Artikkel 2
Käesolev otsus jõustub selle vastuvõtmise päeval.
Käesolevat otsust kohaldatakse kuni politseimissiooni EUPOL “Kinshasa” lõpuni.
Brüssel, 22. november 2005

Labels: 18
9
5
15